cyanic-selkie/wikianc huggingface dataset:
Պոլ Բրեգ
Կենսագրություն
Ինքը՝ Պոլ Բրեգը հաստատել է այն փաստը, որ ծնվել է 1881 թվականին Վերջինիա նահանգի Ֆեիրֆեկս շրջանում։ Սակայն, ըստ այն փաստաթղթերի, որոնք գտել է իր հայրենակից Ուեիդ Ֆրեյժերը, Պոլ Բրեգը ծնվել է 1895 թվականի փետրվարի 6-ին Ինդիանա նահանգի Բեիտսվիլ քաղաքում և մեծացել է Վաշինգտոնում։
Նրա ծնողներն են՝ Ռոբերտ Էլթոնը և Կարոլինա Բրեգը։ Նա ունեցել է երկու եղբայր՝ Ջեյմս Էլթոնը և Ջոն Հարիսոն Բրեգը։ Նրա հայրը աշխատել է ԱՄՆ-ի կառավարությունում։
Միջնակարգ դպրոցն ավարտելուց հետո Բրեգը ընդգրկվում է ազգային գվարդիայի կազմում և ծառայում երեք տարի։ 1915 թվականին Պոլ Բրեգը Նյու Յորքում ամուսնացել է Նևա Պարնինի հետ։ Այնուհետև ընտանիքը տեղափոխվում է Ինդիանապոլիս, որտեղ Բրեգը աշխատանքի է անցնում «Metropolitan Life Insurance» ապահովագրական ընկերությունում՝ որպես ապահովագրական գործակալ։ Մի քանի տարի անց Պոլ Բրեգը վերադառնում է արևելյան գոտի և աշխատում մի շարք Քրիստոնեական երիտասարդական կազմակերպություններում, դպրոցներում՝ որպես ֆիզկուլտուրայի ուսուցիչ։
1921 թվականին Բրեգը իր ընտանիքի հետ, որը արդեն համալրվել էր երկու աղջիկներով՝ Նևա Պալինայի և Ագնես Լորեին Բրեգի հետ տեղափոխվում է Կալիֆորնիա, որտեղ նա կրկին աշխատանքի է անցնում տեղի Քրիստոնեական երիտասարդական կազմակերպությունում։
1922 թվականի մարտի 22-ին ծնվում է Բրեգի որդին՝ Ռոբերտ Էլթոնը։ Թե որքան ժամանակ է Պոլ Բրեգը աշխատել Քրիստոնեական երիտասարդական կազմակերպությունում հայտնի չէ, սակայն 1924 թվականին նա Կալիֆորնիայի Ռեդոնդո-Բիչ քաղաքի դպրոցներից մեկում աշխատել է որպես ֆիզկուլտուրայի ուսուցիչ։
1926 թվականին Բրեգը դադարում է լինել սովորական դասավանդող և բացում է իր առաջին առողջության կենտրոնը, որը անվանում է «Առողջության կենտրոն Լոս-Անջելոսում» (Health Center of Los Angeles), այն գտնվում էր համար 7 փողոցում։ 1928 թվականին Լոս-Անջելոսի Սաուտ Հիլլ փողոցում բացվում է «Առողջության կենտրոն Բրեգ»(Bragg Health Center) կենտրոնը։ 1926-1928 թվականներին լույս տեսած Լոս-Անջելես Թայմս թերթում պարբերաբար տպագրվում էին նրա հոդվածները առողջ ապրելակերպի մասին, որոնք իհարկե հավանաբար գովազդային բնույթ էին կրում։
1929 թվականից Պոլ Բրեգը սկսում է իր շրջագայությունները դեպի Սան-Անտոնիո և Տեխասի նահանգ, որտեղ նա առողջության մասին դասախոսություններ էր կարդում։ Նա անգամ գովազդային հոլովակներ էր նկարահանում։ Նրա դասախոսությունները անվճար էին, սակայն դրանցից հետո անհատական խորհրդատվությունները վճարովի էին, որոնք արժեին 20 ԱՄՆ դոլլար։
1929 թվականին Բրեգը գրանցում է իր հեղինակային իրավունքները և հրատարակում առողջության մասին իր առաջին՝«Բուժիր ինքդ քեզ գիրքը» (Cure Yourself)։
Կալիֆորնիայում գտնվելու տաս տարիներից հետո Բրեգը և Նևան ամուսնալուծվում են։ Ըստ 1930 թվականի ԱՄՆ-ի մարդահամարի Նևան իր և Բրեգի երեք երեխաների հետ արդեն ապրում էր երկրորդ ամուսնու՝ Ավգուստ Բուշի հետ։ Հայտնի է նաև, որ Ֆլորիդայի ամուսնությունների գրանցման մատյանում 1930 թվականին արձանագրվել է Պոլ Բրեգի և Բեթթի Բրաունլիի ամուսնությունը։ 1930 թվականից սկսած Պոլ Բրեգի մասին մարդահամարներում այլևս տեղեկությոուն չկա, սակայն ըստ հասցեների տեղեկության Կալիֆորնիայի նահանգի Բերբենկ քաղաքում 1935-1954 թվականը ապրել է Պոլ Բրեգը, ինչպես նաև կա տեղեկություն նրա ծավալած սննդամթերքի արտադրության վերաբերյալ։
Ավելի ուշ Բրեգը տեղափոխվել է Կալիֆորնիայի Դեսերտ Հոթ Սփրինգս քաղաք, իսկ 1960-ականներին հեռացել է դեպի Հավայան կղզիներ և մի որոշ ժամանակ այնտեղ։ Ըստ նրա շուրջ հորինված լեգենդներից մեկի նա զբաղվել է սերֆինգով և խեղդվել 95 տարեկան հասակում։ Այս լեգենդի տարածմանը հատկապես Խորհրդային Միությունում նպաստել է նրա առաջին գրքի թարգմանիչ Ս.Բ. Շենկմանը։ Շելկմանը մասնավորապես նշել է. « Պոլ Բրեգը մահացել է 1976 թվականին 95 տարեկան հասակում, սակայն նրա մահվան պատճառը ոչ թե տարիքն էր, այլ դժբախտ պատահարը, որը տեղի ունեցավ մարզանքի ժամանակ Ֆլորիդայի ափերի մոտ։ Մարզանքի ժամանակ հսկա ալիքը ծածկում է Բրեգին, որից էլ նա մահանում է։
Ըստ այլ աղբյուրների Բրեգը մահացել է 1976 թվականի դեկտեմբերի 7-ին, սրտի կաթվածից 81 տարեկան հասակում Մայամիում։
Կատեգորիա:Ամերիկացի գրողներ Կատեգորիա:Սրտամկանի ինֆարկտից մահացածներ
Թաղանթանյութի եթերներ և էսթերներ
Թաղանթանյութի եթերներ և էսթերներ, թաղանթանյութի ալկիլացման և ացիլացման նյութեր և  ընդհանուր բանաձևերով։
Եթերներն ստացվում են թաղանթանյութի և ալկիլքլորիդների փոխազդեցությունից 30-50%–անոց ալկալիների ներկայությամբ։ Մեթիլ–, էթիլ– և բենզիլեթերները կիրառվում են տեքստիլ, պլաստմասսաների և լուսանկարչական ժապավենների արդյունաբերության մեջ։
Էսթերներն ստացվում են թաղանթանյութի և թթուների կամ նրանց անհիդրիդների փոխազդեցությունից։
Քացախատները ստացվում են թաղանթանյութը քացախանհիդրիդի, քացախաթթվի և քիչ քանակի H_2SO_4 խառնուրդի հետ 30–45°C տաքացնելիս։ Հիմնականում ստացվում է եռքացախատը, որը կիրառվում է քացախատային մետաքս (արնել, կուրպլետ) ստանալու համար։
Նիտրատները ստացվում են թաղանթանյութը HNO_3-ի և H_2SO_4-ի խառնուրդով (նիտրացնող խառնուրդ) մշակելիս։ Հատկությունները և կիրառման բնագավառները կախված են նիտրման աստիճանից։ Լրիվ նիտրվածը (նիտրոթաղանթանյութ) կիրառվում է անծուխ վառոդի պատրաստման համար, իսկ մասամբ նիտրված նյութերը՝ պլաստմասսաների, կինո և լուսանկարչական ժապավենների, նիտրոլաքերի և նիտրոսոսինձների արտադրության մեջ։
Քսանտոգենատներն ստացվում են թաղանթանյութի ալկալիական լուծույթը ծծմբածխածնով (CS_2) մշակելիս։ Կիրառվում են արհեստական մետաքսի արտադրության մեջ և փաթեթավորման թաղանթներ (ցելոֆան) պատրաստելու համար։
Տես նաև
Կատեգորիա:Եթերներ Կատեգորիա:Էսթերներ
Տրուդոլյուբովկա (գյուղ, Բառի շրջան)
Տրուդոլյուբովկա (Трудолюбівка), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Տրուդոլյուբովկա գյուղում բնակվում էր 249 մարդ։ Բնակավայրը զբաղեցնում է 12,76 կմ² տարածք։ Բնակչության խտությունը կազմում էր 19,51 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Բառի շրջանի բնակավայրեր Կատեգորիա:Ուկրաինայի գյուղեր
Թամամշյաններ
Թամամշյաններ, հայ բուրժուական ընտանիք, Թիֆլիսի մոքալաքներից, վաճառականներ։
Հիշատակվում են XVIII դարից։ Քաղաքի հասարակական կյանքում կարևոր դեր են խաղացել որպես ընտրովի քեթխուդաներ (իշխանավորներ)։ Թիֆլիսում ունեին իջևանատուն։ Հայտնի էին Հովհաննես, Դավիթ (եղել է Ներսես Աշտարակեցու հավատարմատար գործակալը՝ վեքիլը), Ավետիք Թամամշյանները։
Տես նաև
Կատեգորիա:Վրացահայ հասարակություն
Ռաե (գյուղ, Վենդռա շրջան)
2011 թվականի տվյալներով գյուղում բնակվում էր 19 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Վենդռա շրջանի բնակավայրեր Կատեգորիա:Էստոնիայի գյուղեր
Սյուրռեալիզմ
Սյուրռեալիզմ (surréalisme - վերիրականություն), մշակութային շարժում է գեղանկարչության, քանդակագործության և գրականության մեջ, որը սկիզբ է առել վաղ 1920–ական թվականներին, և հայտնի է այդ ուղղության մի քանի անդամների կոնցեպտուալ արվեստի գործերով և գրվածքներով։ Սյուրռեալիստների աշխատանքները աչքի են ընկնում անսովոր և անսպասելի, երբեմն հումորային լուծումներով և զուգադրություններով, թեև շատ սյուրռեալիստ նկարիչներ և գրողներ արվեստի այս ուղղությունը առաջին հերթին համարում են մարդկային փիլիսոփայության և հոգևոր-ներաշխարհի արտահայտման շարժում։
Շարժման հիմնադիրն է համարվում Անդրե Բրետոնը, ով 1924 թ. արվեստի և գրականության մասին իր մոտեցումները հրապարակեց «Սյուրռեալիզմի մենիֆեստում» (ֆրանսերեն՝ Manifeste du Surrealisme)։ Նա սյուրռեալիզմը բարձր էր համարում բոլոր հեղափոխական շարժումներից։
Ալկոհոլային զրկանքի համախտանիշ
Ալկոհոլային զրկանքի (խումարի) համախտանիշ, ախտանշանների համախումբ, որոնք ի հայտ են գալիս երկարատև, զգալի քանակությամբ ալկոհոլի ընդունումից հետո ալկոհոլի ընդունվող քանակի նվազման կամ ընդունման դադարեցման պարագայում ։ Բնորոշ ախտանշաններից են անհանգստությունը, տրեմորը, քրտնարտադրությունը, սրտխառնոցը, սրտխփոցը և թեթև արտահայտված տենդը ։ Առավել ծանր ախտանշաններից են ցնցումները, տեսողական և լսողական զգայախաբությունները և հարբեցատենդը (սպիտակ տենդ) ։ Ախտանշանները սովորաբար սկսվում են վերջին ալկոհոլի ընդունմանը հաջորդող 6 ժամերի ընթացքում, առավել արտահայտվում են 24-72 ժամերի ընթացքում և վերականգնվում են 7 օրվա ընթացքում ։
Սյուրռեալիզմ
Սյուրռեալիզմը զարգացում ապրեց առաջին համաշխարհային պատերազմին հաջորդող տարիներին՝ նախորդելով արվեստի մեջ մեկ այլ ուղղության՝ դադաիզմին։ Շարժման կարևորագույն կենտրոնը Փարիզն էր։ Այնուհետև սկսեց տարածվել ամբողջ աշխարհով՝ վերջիվերջո ազդեցություն թողնելով տարբեր կոնցեպտուալ արվեստների, գրականության, կինոյի, երաժշտության, ինչպես նաև քաղաքական մտքի և փորձի, փիլիսոփայության և սոցիալական տեսության վրա։
Ալկոհոլային զրկանքի համախտանիշ
Ալկոհոլային զրկանքի համախտանիշը կարող է ի հայտ գալ միայն այն անձանց մոտ, որոնք ունեն ալկոհոլային կախյալություն ։ Այն առաջանում է ալկոհոլի ներքին ընդունման նվազման դեպքում՝ միտումնավոր կամ ոչ միտումնավոր ։ Ախտանշանների առաջացման հիմքում ընկած է գլխուղեղում ԳԱԿԹ ընկալիչների պատասխանելիության նվազումը ։ Զրկանքի վիճակի հսկման համար սովորաբար օգտագործվում է Զրկանքի Գնահատման Ալկոհոլային Սանդղակի Կլինիկական Ինստիտուտ; վերանայված (CIWA-Ar) :
Սյուրռեալիզմ
Շարժման հիմնադրումը
Սյուրռեալիստ բառը հորինել է Գիյոմ Ապոլիները և առաջին անգամ հայտնվել է իր պիեսի առաջաբանում, որի առաջնախաղը կայացել է 1917 թվականին։ Առաջին համաշխարհային պատերազմը ցրեց գրողներին ու նկարիչներին ովքեր հաստատվել էին Փարիզում և այդ ընթացքում շատերը ընդգրկվեցին դադաիզմի հոսանքի մեջ հավատալով, որ չափից մեծ ռացիոնալ միտքը և բուրժուական արժեքները բերել էին պատերալիզմի կոնֆլիկտ աշխարհին։ Դադաիստները բողոքում էին ներկայացումներով, գրվածքներով և արվեստի գործերով։ Պատերազմի ավարտից հետո, երբ նրանք վերադարձան Փարիզ, դադաիզմի գործունեությունը շարունակվեց։
Պատերազմի ժամանակ Անդրե Բրետոնը, ով սովորել էր բժշկություն և հոգեբանություն, ծառայում էր նյարդաբանական հիվանդանոցում, որտեղ նա օգտագործեց Զիգմունդ Ֆրոյդի հոգեբանական մեթոդները այն զինվորների վրա, ովքեր տառապում էին կոնտուզիայից։ Հանդիպելով երիտասարդ գրող Ժակ Վաշեյին՝ Բրետոնը զգաց, որ Վաշեն գրող Ալֆրեդ Ջերրիի հոգևոր որդին էր։ Նրան գրավեց երիտասարդ գրողի հակահասարակական վերաբերմունքը և արհամարհանքը արվեստի ավանդույթների նկատմամբ։ Հետագայում Բրետոնը գրեց. «Գրականության մեջ ես հաջողությամբ հետևել եմ Արթուր Ռեմբոյին, Ջերրիին, Ապպոլինեռին, Նուվոյին, Լոտռեմոնին, բայց Ժակ Վաշեն է, ում ես պարտական եմ ամենաշատը»։
Գալով Փարիզ` Բրետոնը անդամագրվեց դադաիզմի գործունեությանը և հիմնադրեց ամսագիր Լուի Առագոնի և Ֆիլիպ Սուպոի հետ միասին։ Նրանք սկսեցին փորձեր կատարեցին գրել մեխանիկորեն գրաքննության չենթարկելով իրենց մտքերը և հրատարակեցին գրվածքները ինչպես նաև իրենց երազները ամսագրում։ Բրետոնը և Սուպոն ավելի են խորանում ավտոմատիզմի մեջ և գրում «Մագնիսական Դաշտեր»-ը 1920 թվականին։ Շարունակելով գրել նրանք գրավեցին շատ նկարիչների ու գրողների, նրանք եկան այն մտքին, որ ավտոմատիզմը ամենալավ տակտիկան է հասարակական փոփոխության քան դադիզմի հարձակումը գերակա արժեքների վրա։ Խումբը մեծացավ և նրա մեջ ընդգրկվեցին Բենժամին Պեռե, Ռենե Կռեվելը, Ռոբեռտ Դեսնոսը, Պոլ Էլուարը, Մաքս Մորիսը, Ժակ Բառոնը և այլք։ Երբ նրանք զարգացրին իրենց փիլիսոփայությունը, նրանք հավատացին, որ սյուրռեալիզմը պաշտպանելու է այն միտքը, որ հասարակ և պատկերավոր արտահայտությունները կենսական են և կարևոր, բայց նրանց դասավորության իմաստը պետք է բաց լինի ամբողջ երևակայության համար համապատասխան Հեգելյան դիալեկտիկային։ Նրանք նայեցին նաև Մարքսիստական դիալեկտիկայի և այնպիսի տեսաբանների աշխատանքի վրա ինչպիսիք են Վալտեր Բենժամինը և Հերբերտ Մռկուսը։ Ֆրոյդի աշխատանքը ազատ ասոցիացիաների հետ, երազի վերլուծությունները և անգիտակցականը ամենամեծ կարևորությունը ուներ սյուրռեալիստների համար պատկերի ազատագրման զարգացող մեթոդների մեջ։ Նրանք ընդունում էին անհատականացումը, այն ժամանակ երբ մերժում էին հիմքային խելագարության միտքը։ Ավելի ուշ Սալվադոր Դալին բացատրեց դա այսպես. «Կա միայն մեկ տարբերություն խելագարի և իմ միջև։ Ես խելագար չեմ»։
Բացի երազի վերլուծության օգտագործումից` նրանք նշում էին, որ կարելի է մեկ պատկերում համատեղել այնպիսի տարրեր, որոնք չեն հանդիպում միասին, որպեսզի արտահայտեն անտրամաբանական և հիացնող տպավորություն։ Բռետոնը ընդգրկեց հիացնող համապատասխանությունների միտքը իր 1924 թվականի մանիֆեստում 1918 թվականի բանաստեղծ Պիեռ Պառադիի ակնարկից հետո, որում ասված էր համապատասխանացում երկուսից ավելի կամ պակաս հեռավոր իրակոանություններ։ Ինչքան մեծ է կապը երկու համապատասխանացված իրականությունների միջև հեռավորի և ճշմարիտի, այնքան ուժեղ կլինի պատկերը, նրա էմոցիոնալ ուժը և բանեստեղծական իրականությունը։ Խումբը նպատակադրվեց հեղափոխել մարդկային փորձը անձնական, մշակութային, հասարակական և քաղաքական առումներով։ Նրանք ուզում էին ազատել մարդկանց կեղծբանականությունից, և սահմանափակող ձևերից ու կառուցվածքներից։ Բրետոնը հայտարարեց, որ սյուռեալիզմի իսկական նպատակն էր հասարակական հեղափոխության երկար կյանքը և դա միայն։
Ալկոհոլային զրկանքի համախտանիշ
Արևմտյան երկրներում բնակչության մոտ 15%-ը կյանքի որոշակի ժամանակահատվածում ունի ալկոհոլիզմի հետ կապված խնդիրներ ։ Ալկոհոլիզմով տառապող անձանց ½-ի մոտ զարգանում է զրկանքի համախտանիշ՝ ընդունվող ալկոհոլի քանակի նվազման դեպքում, 4% դեպքերում զարգանում են ծանր ախտանշաններ ։ Ծանր ախտանշանների զարգացման դեպքում մահվան ելք դիտվում է մինչև 15% հաճախականությամբ ։ Զրկանքի համախտանիշը նկարագրվել է դեռևս մ․թ․ա․ 400թ․ Հիպոկրատի կողմից ։ Մինչ 1800թ․ այն լայն տարածում ունեցող խնդիր չէր հանդիսանում ։
Սյուրռեալիզմ
Շարժման հիմնադրումը
Այդ նպատակով սյուրռելիստներին տարբեր ժամանակներում կապում էին կոմունիզմի և անարխիզմի հետ։ 1924 թվականին նրանք հրապարակեցին իրենց փիլիսոփայությունը սյուրռելիստների առաջին մանիֆեստում։ Այդ նույն տարում նրանք հիմնադրեցին սյուրռելիստների հետազոտության բյուրոն և սկսեցին հրապարակել Սյուրռեալիստների հեղափոխություն ամսագիրը։
Ալկոհոլային զրկանքի համախտանիշ
Նշաններ և ախտանիշներ
Զրկանքի համախտանիշին բնորոշ ախտանշաններն առաջանում են նյարդային համակարգի կողմից։ Ախտանշանները կարող են լինել մեղմ արտահայտված՝ քնի խանգարման և ներքին անհանգստության ձևով, կամ լինել ծանր և կյանքին վտանգ սպառանացող, ինչպես օրինակ՝ դելիրիում, ցնորագարություն (հալյուցինոզ) և վեգետատիվ համակարգի անկայունություն։
Սյուրռեալիզմ
Սյուրռելիստների մանիֆեստը
Սյուրռեալիզմը հարուստ հոգեբանական ավտոմատիզմ է, որով մարդը նպատակ ունի արտահայտելու բանավոր, գրավոր կամ այլ եղանակներով մտքի իսկական գործունեությունը։ Մտքի թելադրումը հսկողության բացակայությամբ կատարվում է էստետիկայի և բարոյականությամբ չպայմանավորված։
Ալկոհոլային զրկանքի համախտանիշ
Նշաններ և ախտանիշներ
Զրկանքի (աբստինենցիա) դրսևորումը սկսվում է ալկոհոլի վերջին ընդունումից 6-10 ժամ հետո ։ Այն կարող է տևել մինչև մեկ շաբաթ ։ Պացիենտի մոտ զրկանքի համախտանիշ ախտորոշման համար անհրաժեշտ է վերոնշյալ ախտանշաններից առնվազմ երկուսի առկայությունը՝ ձեռքերի արտահայտված տրեմոր, քնի խանգարում, սրտխառնոց կամ փսխում, անցողիկ ցնորքներ (լսողական, տեսողական կամ շոշափելիքի), հոգեշարժական գրգռվածություն, ներքին անհանգստություն, տոնիկո-կլոնիկ ցնցումներ, վեգետատիվ համակարգի անկայունություն< ։
Կլինիկական դրսևորումների ծանրության և արտահայտվածության աստիճանը կախված է բազմաթիվ գործոններից, որոնցից առավել կարևոր են ընդունվող ալկոհոլի քանակը, տվյալ անձի ալկոհոլի ընդունման տևողությունը և նախկինում ևս զրկանքի առաջացումը ։ Ախտանշանները խմբավորվում և դասակարգվում են հետևյալ կերպ՝
Սյուրռեալիզմ
Սյուրռեալիստական հետազոտությունների Բյուրո
Սյուրռեալիստական հետազոտությունների բյուրո սյուրռեալիստ գրողների և նկարիչների հանդիպելու կենտրոնն էր, որտեղ նրանք կատարում էիմ քննարկումներ և վարում հարցազրույցներ։ Նրանք ուսումնասիրում էին խոսակցությունը տրանսի տակ։
Ալկոհոլային զրկանքի համախտանիշ
Ախտանշանների դրսևորման ընթացք
Սովորաբար ախտանշանների դրսևորման աստիճանը կախված է ընդունվող ալկոհոլի քանակից և ալկոհոլի ընդունման տևողությունից, ինչպես նաև նախկինում դրևորված զրկանքների (աբստինենցիա) քանակից և ծանրության աստիճանից։ Ծանր կլինիկական դրսևորումները կարող են սկսվել ալկոհոլի ընդունման դադարից արդեն իսկ 2 ժամ հետո, նման արագ սկիզբը պահանջում է հիվանդի շտապ հոսպիտալացում կամ բժշկական օգնության ցուցաբերում։ Այդուհանդերձ, առավել հաճախ ծանր ախտանշանների առաջացմանը նախորդում են վերոնշյալ վաղ դրսևորումների շրջանները․
Սյուրռեալիզմ
Սյուրռեալիստական հեղափոխությունը
Սյուրռեալիստների մանիֆեստի հռչակումից քիչ հետո սյուրռելիստները հրապարակեցին Սյուրռելիստական հեղափոխություն ամսագրի առաջին հրատարակությունը; Հրատակությունը շարունակվեց 1929 թվականին։ Որպես առաջին խմբագիրներ Նեյվիլը և Պեռեն կազմում են ամսագրի ֆորմատը, La Nature պահպանողական գիտական ամսագրի տեսության վրա։ Սյուրռելիստների ամսագիրը հետևողակնորեն սկանդալային էր և հեղափոխական։ Չնայած ուշադրությունը գրվածքների վրա էր՝ ամսագիրը նաև ընդգրկում էր արվեստի վերարտադրություններ, այդ թվում և Ջորջիո դե Կիրիկոի, Էռնստի, Մասսոնի և Մեն Ռեի աշխատանքները։ Գրականությունը պարունակում էր ավտոմատիկական գրվածքներ և երազներ։ Ամսագիրը ցույց տվեց իր արհամարհանքը իրերին տրվող ուղղակի իմաստներին և կենտրոնացավ ավելի շատ ենթատեքստերի վրա։ Քանի որ սյուրռեալիստներ գրողները հազվադեպ էին կազմակերպում իրենց մտքերը և պատկերները, որ նրանք ներկայացնում էին, որոշ մարդիկ գտնում էին նրանց շատ աշխատանքներ դժվար է տարբերակել։ Այդ հասկացությունները, այնուամենայնիվ, մակերեսային են հղված անկասկած Բռետոնի կողմից, ով նախնական շեշտը դնում էր ավտոմատիզմի վրա, որպես գլխավոր ուղի դեպի բարձրագույն իրականությունը։ Բռետոնը հետագայում ընդունեց, որ սվտոմատիզմի կենտրոնացվածությունը եղել է գերագնահատված։ Հետագայում սյուրռեալիզմը վերակենդանացավ Իսիդոռ Դյուկասսի և Ռեմբոյի գրվածքներում։ Այս երկու 19-րդ դարի հեղինակները համարվում են սյուրռեալիզմի հետևորդներ։
Ալկոհոլային զրկանքի համախտանիշ
Ախտանշանների դրսևորման ընթացք
Պացիենտների վիճակի կարգավորումը սկսվում է 48 ժամ անց, սակայն հնարավոր է ախտանշանների հետագա հարաճում և վերափոխում հարբեցատենդի, որը բնութագրվում է ցնորքների առկայությամբ, որոնք հնարավոր չէ տարանջատել իրականությունից, արտահայտված տագնապի զգացողությամբ, ցնցումներով, բարձր զարկերակային ճնշմամբ և տենդով, որը կարող է տևել 4-12 օր ։
Սյուրռեալիզմ
Տես նաև
Կատեգորիա:Գեղարվեստական ոճեր Կատեգորիա:Սյուրռեալիզմ
Ալկոհոլային զրկանքի համախտանիշ
Երկարաձգված զրկանքի համախտանիշ
Երկարաձգված զրկանքի համախտանիշի դեպքում աբստինենցիային նշանները պահպանվում են նաև սուր զրկանքային վիճակից հետո, սակայն առավել թույլ (ենթասուր) արտահայտվածությամբ և ժամանակի ընթացքում կլինիկական դրսևորումների հետագա նվազմամբ։ Այս համախտանիշը երբեմն կոչում են հետ-սուր-զրկանքի համախտանիշ։ Որոշ աբստինենտային նշաններ, ինչպիսիք են՝ արտահայտված հակում ալկոհոլի նկատմամբ, բավարարվածության զգացողության բացակայություն (ընդունված է անվանել անհեդոնիա), զգացողության խանգարում, կողմնորոշման խանգարում, սրտխառնոց կամ փսխում և գլխացավ, կարող են դրսևորվել ալկոհոլի ընդունման դադարից հետո մեկ տարվա ընթացքում ։
Անքնությունը երկարաձգված զրկանքի համախտանիշին բնորոշ և հաճախ հանդիպող ախտանշան է։ Պարզվել է, որ քնի խանգարումը ունի ազդեցություն հիվանդության կրկնության (ռեցիդիվ) հաճախականության վրա։ Հետազոտությունները ցույց են տվել, որ մագնեզիումի և տրազոդոնի կիրառումը կարող է նպաստել ալկոհոլամոլների մոտ պերսիստող քնի խանգարման բուժմանը։ Անքնության բուժումը ալկոհոլամոլների մոտ կարող է դժվար լինել, քանի որ քնաբեր դեղորայքների մեծ մասը (օրինակ՝ բենզոդիազեպինային ընկալիչների ագոնիստներ և բարբիտուրատային ընկալիչների ագոնիստներ) իրենց ազդեցությունը թողնում են ԳԱԿԹԱ ընկալիչների հետ փոխազդեցության միջոցով և խաչաձև-դիմացկուն (տոլերանտ) են ալկոհոլի նկատմամբ։ Մինչդեռ տրազոդոնը խաչաձև-դիմացկուն չէ ալկոհոլի նկատմամբ  ։ Ալկոհոլային զրկանքի համախտանիշի սուր փուլը ևս կարող է երկարաձգվել, սակայն դա հազվադեպ երևույթ է։ Երկարաձգված հարբեցատենդը բորոշ չէ ալկոհոլային զրկանքի համախտանիշին, սակայն բժշկական գրականության մեջ կան եզակի նկարագրված դեպքեր ։
Ախտաֆիզիոլոգիա
Ալկոհոլի քրոնիկ օգտագործումը հանգեցնում է գլխուղեղի քիմիական համակարգերի՝ հատկապես ԳԱԿԹ-երգիկ համակարգի փոփոխության։ Տեղի են ունենում բազմաթիվ ադապտիվ փոփոխություններ՝ գեների էքսպրեսիայի փոփոխություններ, ԳԱԿԹԱ ընկալիչների վար-կարգավորում։ Սուր ալկոհոլային աբստինենցիայի դեպքում տեղի են ունենում հետևյալ փոփոխությունները՝ ալֆա4 միավոր պարունակող ԳԱԿԹԱ ընկալիչների վեր-կարգավորում, ալֆա1 և ալֆա3 միավոր պարունակող ԳԱԿԹԱ ընկալիչների վար-կարգավորում։ Ալկոհոլային աբստինենցիայի ժամանակ ի հայտ եկող նեյրոքիմիական փոփոխությունները կարող են մինիմալիզացվել դեղորայքների միջոցով, որոնք կիրառվում են սուր զրկանքի թունազրկման (դեզինտոքսիկացիայի) նպատակով։ Ալկոհոլից և խաչաձև դիմացկուն (տոլերանտ) դեղերից առաջացած աբստինենցիայի դեպքում գլխուղեղում ի հայտ եկող նման նեյրոքիմիական փոփոխությունները աստիճանաբար վերականգնվում են ։ Ն-մեթիլ-Դ-ասպարտատ (ՆՄԴԱ) համակարգում առաջացած ադապտիվ փոփոխությունները հանդիսանում են հաճախակի առաջացած ալկոհոլային ինտոքսիկացիայի արդյունք և պայմանավորում են ալկոհոլային զրկանքի համախատանիշին բնորոշ նյարդային համակարգի գերգրգռվածության առաջացումը։ Հոմոցիստեինի մակարդակը, որը բարձրանում է ալկոհոլի քրոնիկ յուրացման դեպքում, աբստինենցիայի վիճակում առավել բարձր է և կարող է հանգեցնել Էքսիթոտոքսիկության (նյարդային բջիջների վնասում կամ մահ նրանց գերդրդման արդյունքում) ։ Էլեկտրասրտագրության (ԷՍԳ) փոփոխությունները (մասնավորապես QT ինտերվալի երկարացում) և էլեկտրաէնցեֆալոգրաֆիայի (ԷԷԳ) փոփոխությունները (ներառյալ ոչ նորմալ քանակական ԷԷԳ) կարող են ի հայտ գալ աբստինենցիայի վաղ շրջաններում ։ Հիպոթալամուս-հիպոֆիզ-մակերիկամային համակարգի ֆունկցիոնալ խանգարումը և կորտիկոտրոպ ռիլիզինգ հորմոնի ձերբազատման բարձրացումը, որոնք բնորոշ են և՛ սուր, և՛ երկարաձգված աբստինենցիային, պայմանավորում է վերջիններիս դեպքում առաջացող կլինիկական դրսևորումները։ Անհեդոնիայի առաջացումը, որը հանդիսանում է երկարաձգված զրկանքի համախտանիշի բաղկացուցիչ մաս, առաջանում է դոֆամինի անբավարարության հետևանքով ։
Բռնկման ֆենոմեն
Բռնկումը ֆենոմեն է, որն առաջանում է հաճախակի ալկոհոլային զրկանքի վիճակում գտնվող անձանց դեզինտոքսիկացիայի նպատակով տրվող հանգստացնող և քնաբեր դեղորայքներից, և հանգեցնում է աբստինենցիայի նշանների ուժգնացման։
Բռնկումը (դեղորայքային (հանգստացնող-քնաբեր) աբստինենցիա) կարող է նպաստել բարդությունների, ռեցիդիվների առաջացմանը, ալկոհոլով ինդուկցած գլխուղեղի ախտահարման, կոգնիտիվ ֆունկցիաների դեֆիցինի խորացմանը։ Ալկոհոլի քրոնիկ չարաշահումը և բռնկման ֆենոմենը կարող են հանգեցնել ԳԱԿԹԱ ընկալիչների տևական փոփոխության ։ Բռնկման ֆենոմենի հիմքում ընկած պաթոֆիզիոլոգիական մեխանիզմները առաջացնում են գլխուղեղում առկա նեյրոքիմիական համակարգերի միջև եղած հավասարակշռության խախտում։ Նման փոփոխությունները հանգեցնում են զրկանքային ծանր ախտանշանների դրսևորման, ինչպիսիք են՝ ներքին անհանգստություն, ցնցումներ և նեյրոտոքսիկություն ։
Դեռահասները, ովքեր ծանր էպիզոտիկ հարբեցողությունից հետո ունեցել են աբստինենցիայի էպիզոդներ, ունենում են երկարաժամկետ հիշողության խանգարումներ։ Ալկոհոլամոլները, ովքեր ունեցել են երկու կամ ավելի ալկոհոլային զրկանքի էպիզոդներ, առավել հաճախ են ունենում ճակատային բլթի կոգնիտիվ դիսֆունկցիա քան այն ալկոհոլամոլները, ովքեր ունեցել են մեկ ալկոհոլային զրկանքի էպիզոդ կամ ընդհանրապես չեն ունեցել։ Նյարդային բջիջների բռնկումը համարվում է աբստինենցիայով պայմանավորված կոգնիտիվ խանգարումների առաջացման ենթադրյալ պատճառ։ Կրկնվող զրկանքային էպիզոդներից առաջացած բռնկման ֆենոմենը հանգեցնում է նեյրոադապտիվ փոփոխությունների կուտակմանը։ Նյարդային բջիջների բռնկումը կարող է լինել նաև ծանր էպիզոտիկ հարբեցողության դեպքում դիտվող կոգնիտիվ խանգարումների հնարավոր պատճառ ։
Ախտորոշում
Շատ կլինիկաներ զրկանքի աստիճանի գնահատման և բուժման համար անհրաժեշտ դեղորայքի ընտրության համար օգտագործում են Ալկոհոլային Զրկանքի Գնահատման Կլինիկական Ինստիտուտի (CIWA) ուղեցույցները ։ Երբ ենթադրվում է ալկոհոլի չարաշահում, բայց խմիչքի չարշահման անամնեզը հայտի չէ, ալկոհոլի չարաշահման և ալկոհոլային կախյալության ախտորոշմանն օգնում են գամմա գլյուտամիլտրանզֆերազայի կամ այլ ֆերմենտների բարձրացած մակարդակի հայտնաբերումը։ Ալկոհոլային Զրկանքի Գնահատման Ինստիտուտի ուղեցույցները կրճատվել են՝ պահպանելով այն հիմնական շեշտադրումները, որոնք անհրաժեշտ են պացիենտների մոտ կյանքին վտանգ սպառնացող զրկանքային համախտանիշի առավել արդյունավետ գնահատմանը ։
Նմանատիպ կլինիկական դրսևորումներով կարող է ընթանալ բենզոդիազեպինային զրկանքի համախտանիշը (վիճակ, գլխավորապես պայմանավորված ԳԱԿԹԱ ընկալիչների ադապտացիայով)։
Բուժում
Բենզոդիազեպինների օգտագործումը արդյունավետ է ախտանշանների բուժման, ինչպես նաև ցնցումների կանխարգելման համար ։ Որոշ վիտամինների ընդունումը ևս, համարվում է աբստինենցիայի բուժման կարևոր բաղկացուցիչ մաս։ Ծանր կլինիկական դրսևորումների առկայության դեպքում հաճախ ցուցված է ստացիոնար բուժում ։ Կլինիկական դրսևորումների թեթև արտահայտվածության դեպքում հնարավոր է բուժումը ստանալ տնային պայմաններում՝ թերապևտիկ կենտրոն ամենօրյա այցի պարագայում ։
Բենզոդիազեպիններ
Բենզոդիազեպինները համարվում են աբստինենցիայի ախտանշանների բուժման առավել անվտանգ, արդյունավետ և ամենահաճախ կիրառվող դեղորայքները ։ Դեղորայքի այս խումբը արդյունավետ է ախտանշանների վերհսկման համար, բայց պահանջում է անվտանգ և խելամիտ կիրառում։ Աբստինենտային ախտանշանների բուժման և կանխարգելման մեջ այս դեղորայքները գրանցել են բարձր արդյունավետություն, սակայն չի կարելի վերջիններս ընդունել որպես բուժման իդեալական ստանդարտ։ Ամենից հաճախ կիրառվում են երկարատև ազդեցության բենզոդիազեպինները, ինչպես օրինակ՝ քլորդիազեպօքսիդ, դիազեպամ։ Դելիրիումի բուժման համար նախապատվությունը տրվում է հենց այս դեղորայքներին։ Մինչդեռ, լյարդի ախտահարումներ ունեցող անձանց մոտ առավել անվտանգ դեղորայք է համարվում միջին կիսատրոհման պարբերություն ունեցող լորազեպամը ։
Երկարատև և կարճատև ազդեցության դեղորայքի ընտրության հիմքում ընկած է դեղորայքի կիրառման պարզությունը։ Երկարատև ազդեցության դեղորայքը, ինչպես օրինակ դիազեպամը, նշանակվում է ավելի ցածր հախաճականությամբ ։
Չնայած բենզոդիազեպինները շատ արդյունավետ են աբստինենցիայի բուժման համար, պետք է նշանակվեն շատ զգուշությամբ։ Բենզոդիազեպինները պետք է օգտագործվեն կարճատև և ցուցված են միայն այն ալկոհոլամոլներին, որոնց մոտ այս դեղորայքի նկատմամբ կախյալությունը բացակայում է, քանի որ կա վտանգ՝ ալկոհոլային կախյալության վերածում բենզոդիազեպինային կամ այլ դեղորայքային կախյալության։ Բացի այդ, ԳԱԿԹ բենզոդիազեպինային ընկալիչների գործառույթային խանգարումը համարվում է ալկոհոլային կախյալության առաջացման բաղկացուցիչ մաս և բենզոդիազեպինների երկարատև օգտագործումը կարող է խոչընդոտել ալկոհոլով հարուցված հոգեկան ոլոտի փոփոխությունների լիարժեք վերականգմանը ։ Բենզոդիազեպինների ու ալկոհոլի միաժամանակյա օգտագործումը հանգեցնում է հոգեկան ոլորտի վրա նշվածներից յուրաքանչյուրի ազդեցության ուժեղացմանը և կարող է բերել խորը դեպրեսիվ վիճակների, ինքնսպանություն գործելու մտքերի առաջացման ։
Վիտամիններ
Ալկոհոլամոլների մոտ շատ հաճախ են հանդիպում վիտամիային անբավարարությունները, որոնք կարող են հանգեցնել տարբեր բարդությունների զարգացման, ինչպես օրինակ՝ Վերնիկեի համախտանիշի զարգացման։ Վերնիկեի համախտանիշի կանխարգելման համար պացիենտներին նշանակվում են բազմավիտամինային պատրաստուկներ, որոնք պարունակում են բավարար քանակությամբ թիամին և ֆոլաթթու։ Ալկոհոլային զրկանքի ընթացքում, կանխարգելիչ նպատակներով խորհուրդ է տրվում մինչ ածխաջրային պարունակության հեղուկների կամ սննդի ընդունումը նշանակել ներերակային թիամին, ֆոլաթթու և պիրիդօքսին ։
Հակացնցումային դեղորայք
Ալկոհոլային զրկանքի համախտանիշի բուժման ժամանակ տոպիրամատի և պրեգաբալինի հնարավոր արդյունավետության մասին ապացուցողական տվյալները սահմանափակ են ։ Կան տվյալներ, համաձայն որոնց թեթև և չափավոր արտահայտված աբսիտինենցիայի բուժման համար կարելի է կիրառել գաբապենտին կամ կարբամազեպին՝ ինչպես միայնակ, այնպես էլ համակցված բուժման ձևով, սակայն ծանր աբստինենցիայի դեպքում գաբապենտինով բուժում ցուցված չէ՝ արդյունավետության բացակայության պատճառով ։ 2010թ. Cochrane review-ն ներկայացրել է տվյալներ, ըստ որոնց ալկոհոլային զրկանքի համախտանիշի բուժման մեջ հակացնցումային դեղորայքները չունեն ապացուցված առավելություն բենզոդիազեպինների նկատմամբ ։ Հակացնցումային դեղորայքի երկարատև կիրառումը խորհուրդ չի տրվում այն պացիենտներին, ովքեր զրկանքային վիճակում ունեցել են ցնցումային նոպաներ ։
Խմիչքի հետագա օգտագործման կանխարգելում
Առկա են հետևյալ երեք դեղորայքները, որոնք օգնում են կանխել բուժումից հետո հարբեցողության վերսկսմանը։ Դրանք են՝ նալտրեքսոն, ասամպրոսատ և դիսուլֆիրամ։ Այս դեղորայքները օգտագործվում են զրկանքային վիճակից դուրս գալուց հետո ։
Այլ
Որոշ ախտանշանների բուժման համար բենզոդիազեպիների հետ համակցվում է նաև կլոնիդին։ Բակլոֆենի կիրառման արդյունավետության մասին ապացուցողական տվյալները բավարար չեն ։
Հակափսիխոտիկները, ինչպես օրինակ հալոպերիդոլը, որոշ դեպքերում ևս կարող են ընդգրկվել բուժման սխեմայում՝ գրգռվածության և փսիխոզի վերահսկման նպատակով ։ Հակափսիխոտիկները կարող են վատթարացնել ալկոհոլային աբստինենցիան, քանի որ նրանք նվազեցնում են ցնցումների առաջացման շեմային արժեքը։
Այս տեսանկյունից հատկապես վտանգավոր է կլոզապինի, օլանզապինի կամ ցածր ակտիվության ֆենոթիազինների (օրինակ՝ քլորպրոմազին) օգտագործումը, եթե խիստ անհրաժեշտ է վերջիններիս կիրառումը, ապա անհրաժեշտ է առավելագույն զգուշություն ցուցաբերել ։
Կանխատեսում
Ալկոհոլային զրկանքի համախտանիշի անարդյունավետ բուժումը կարող է հանգեցնել ուղեղի կայուն վնասման կամ մահվան ։ Ենթադրվում է, որ ալկոհոլային աբստինենցիայով պայմանավորված ուղեղի ախտահարումը կարելի է կանխարգելել ՆՄԴԱ համազդիչների, կալցիումի հակազդիչների կամ գլյուկոկորտիկոիդների հակազդիչների նշանակման միջոցով ։
Վերականգնմանը խոչընդոտող նյութեր
Բենզոդիազեպինների երկարատև, շարունակական օգտագործումը կարող է խոչընդոտել ալկոհոլից առաջացած հոգեշարժական և կոգնիտիվ խանգարումների վերականգնմանը ։ Ծխախոտի օգտագործումը ևս կարող է խոչընդոտել կամ դանդաղեցնել ալկոհոլամոլների մոտ նյարդային ուղիների վերականգնումը ։
Արտաքին հղումներ
Կատեգորիա:Ալկոհոլի չարաշահում Կատեգորիա:Դեղորայքային վերականգնում Կատեգորիա:Նյարդաբանական խանգարումներ Կատեգորիա:Ճանաչողական, ընկալման, հուզական, վարքագծային ախտանիշներ Կատեգորիա:Զրկանքի համախտանիշ Կատեգորիա:Կախվածային հոգեբուժություն Կատեգորիա:Հոգեբուժական բուժում Կատեգորիա:Ցնցումների հանգեցնող խանգարումներ Կատեգորիա:Նյարդային համակարգի հիվանդություններ
Անմահության քննություն
«Անմահության քննություն» («Экзамен на бессмертие»), խորհրդային լայնաֆորմատ գեղարվեստական ֆիլմ, որը նկարահանել է ռեժիսոր Ալեքսեյ Սալտիկովը 1983 թվականին ։ Կոնստանտին Վորոբյովի «Սպանվել են Մոսկվայի մոտ» և «Ճիչ» վիպակների հիման վրա նկարահանված ռազմական դրամա է, որը պատմում է Մոսկվայի Կրասնոզնամենսկի հետևակային ուսումնարանի 10-րդ վաշտի կուրսանտների և սպաների ողբերգական ճակատագրի մասին։ Այս վաշտը նշանակվել է առանձին կուրսանտական գնդի մարտական պահպանության համար, որը 1941 թվականի աշնանը մասնակցել է Մոսկվայի պաշտպանությանը Վոլոկոլամսկի ուղղությամբ։
Սյուժե
1941 թվականի ուշ աշնանը կրեմլյան կուրսանտների վաշտը շարժվում է դեպի Մոսկվա և պաշտպանական դիրքեր գրավում գյուղերից մեկի մոտ։ Չորրորդ դասակը ղեկավարում է 18-ամյա Ալեքսեյ Վորոնովը, որը վերջերս է դարձել կրտսեր լեյտենանտ։ Գյուղում նա ծանոթանում է մառանապետ Մարինկայի հետ և սիրահարվում նրան։ Մարինկայի ազգանունը նույնպես Վորոնովա է, և նրա ու Ալեքսեյի ծննդյան օրը նույն օրն է (նա 17 տարեկան է)։ Ալեքսեյը առաջարկում է Մարինային ամուսնանալ և ծննդյան օրը հյուր գնալ իրենց ընտանիքին։
Ականանետային գնդակոծության ժամանակ զոհվում են քաղղեկ Անիսիմովը ու մի քանի կուրսանտներ։ Շուտով Վասյուկովը Վորոնովի հետ կարողանում է խոցել գերմանական ինքնաթիռը հակատանկային հրացանվ։
Վաշտի դիրքեր են գալիս ջախջախված դիվիզիայի մարտիկները, որոնք դուրս են եկել շրջափակումից։ Կապիտան Ռյումինը՝ կուրսանտների վաշտի հրամանատարը, հասկանում է, որ նրանք նույնպես շրջապատված են, և որ թիկունքից գերմանացիների տանկային հարձակման դեպքում վաշտը կոչնչացվի։ Նա որոշում է կուրսանտների մարտական ոգին բարձրացնելու համար անսպասելի հարձակում իրականացնել գերմանացիների գրաված գյուղի վրա։ Գիշերային հարձակումից հետո, որը հաջող էր, Ռյումինը հույս ունի դուրս գալ յուրայինների մոտ, սակայն ցերեկը նրանք գտնվում են ոչ մեծ անտառում, որտեղ նա հայտնվում է ավիահարձակման տակ։ Ալեքսեյը ականատես է լինում դաշտով վազող Մարինկայի մահվանը ռումբի պայթյունից։
Շուտով այն անտառ, որտեղ գտնվում է վաշտը, մտնում են գերմանական տանկերը և հետևակները և ոչնչացնում գրեթե բոլոր կուրսանտներին։ Վիրավոր կապիտան Ռյումինի հետ մնացած մի քանի մարդիկ դուրս են գալիս դաշտ և փորձում են թաքնվել դեզի մոտ։ Ռյումինն ինքնասպան է լինում, Ալեքսեյը նրա համար գերեզման է փորում։ Գերմանական տանկերը հայտնվում են մոտակայքում։ Նրանցից մեկը ոչնչացնում է դեզի մոտ թաքնված կուրսանտներին, իսկ Վասյուկովը զոհվում է՝ վնասելով տանկը։ Երկրորդ տանկին հարվածում է Ալեքսեյը ինքնաբռնկվող խառնուրդով շշով։ Դրանից հետո նա ձեռքերն է վերցնում մեկական շիշ ու ձյան միջով առաջ գնում դեպի այնտեղ, որտեղ կրակոցներ են լսվում։
Ֆիլմը ավարտվում է 1982 թվականին Կարմիր հրապարակում ռազմական շքերթի խրոնիկայով։
Արտաքին հղումներ
Կատեգորիա:Խորհրդային ֆիլմեր Կատեգորիա:1983 ֆիլմեր Կատեգորիա:Ռուսերեն ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:Մաքսիմ Գորկու անվան կինոստուդիայի ֆիլմեր Կատեգորիա:Բնօրինակում անաղբյուր հոդվածներ
Ահաբեկչական գործողություններ Վիեննայում
Ահաբեկչի ինքնություն
Ահաբեկիչը եղել է 20-ամյա Ֆեյզուլայ Քույթիմը։ Նա ծնվել է 2000 թվականին Մեդլինգում (Ստորին Ավստրիա) և մեծացել այնտեղ։ Նրա ծնողները պատկանում էին Հյուսիսային Մակեդոնիայում ալբանական փոքրամասնությանը, ուստի նա ուներ ինչպես ավստրիական, այնպես էլ հյուսիս-մակեդոնական քաղաքացիություն։ Քույթիմի մասին հայտնի էր Սահմանադրության պաշտպանության վարչությանը, քանի որ նա մոտավորապես 90 ավստրիացի իսլամիստներից մեկն էր, որոնք ցանկանում էին մեկնել Սիրիա։ 2020 թվականի հոկտեմբերին Քույթիմը և նրան ուղեկցող հանցակիցը Սլովակիայում փորձել են AK-47-ի համար զինամթերք գնել, որից հետո Սլովակիայի ոստիկանությունը նախազգուշացրել է Սահմանադրության պաշտպանության վարչությանը այդ փաստի մասին, սակայն այդ նախազգուշացումը արդյունք չի ունեցել։
Հանցագործության կատարման օրը առավոտյան Քույթիմը ինստագրամյան իր էջում տեղադրել է տարբեր լուսանկարներ, այդ թվում՝ իսլամական պետության առաջնորդ Աբի Իբրահիմ ալ Հաշիմի Ալ-Քուրասկայի հավատարմության երդումը, ինչպես նաև լուսանկարներ այն զենքերով, որոնք հետագայում կիրառվել են նրա կողմից։ Տեսանկարահանող սարքերի և ականատեսների տեսագրություններում կարելի է տեսնել հանցագործին, որը մինչև գլուխ հասնող սպիտակ խալաթ է հագել։ Նա կրում էր սև գլխարկ, մի քանի պայուսակներ սարքավորումներով և երկար հրացանով։ Նա նաև այսպես կոչված «մահապարտի գոտի» է կրել։ Բացի այդ, հանցագործը զինված է եղել Կալաշնիկով ինքնաձիգով (գրոհային հրացանով), ատրճանակներով և մաչետեով։
Իրադարձությունների ընթացք
2020 թվականի նոյեմբերի 2-ի երեկոյան Վիեննայի կենտրոնում ահաբեկիչը կրակ է բացել սրճարանի վերանդներում նստած մարդկանց և անցորդների վրա՝ Մորցինպլաց, Զալցգրիս, Ֆլայիշմարկտ, Բաուերնմարկտ և Գրաբեն փողոցներում։ Սկզբում մարդասպանը Ռուպրեխտսպլացում գնդակահարել է Գերմանիայի 24-ամյա քաղաքացուհուն, որը փաբում մատուցողուհի էր աշխատում և սովորում էր Վիեննայի կիրառական արվեստների համալսարանում։ Մսային և ֆերմերային շուկաների հանգույցի ժամանակ արագ սննդի ռեստորանի առջև ահաբեկիչը գնդակահարել է 21-ամյա քորնոյբուրգի և 39-ամյա ավստրիացու։
Ահաբեկիչը սպանվել է WEGA-ի ներկայացուցիչների կողմից Ռուպրեխտսկիրխեի մոտ։ Ահաբեկչության հետևանքով տուժել է 23 մարդ, այդ թվում՝ 7 կին։ Վիրավորների թվում են երեք ավստրիացի, Շվեյցարիայի և Գերմանիայի քաղաքացի, բոսնիացի, սլովակ և չինացի, ինչպես նաև տասը ավստրիացի, լյուքսեմբուրգցի, աֆղանցի, սլովակ և երեք գերմանացի։ 13 մարդ հրազենային վնասվածքներով տեղափոխվել է հիվանդանոց։ 44-ամյա ավստրիուհին ստացած վնասվածքների հետևանքով մահացել է Օտտակրինգ հիվանդանոցում։ Արդյունքում հինգ մարդ է զոհվել, քսանչորսը (այդ թվում՝ մեկ ոստիկան) վիրավորվել են։ Ոստիկանությունն ու բանակային ստորաբաժանումները արգելափակել են Վիեննայի կենտրոնը։
Հետագա իրադարձություններ
Սկզբում հաղորդվել էր, որ ահաբեկիչները մի քանիսն են եղել, բայց հետո Ավստրիայի ներքին գործերի նախարար Կառլ Նեհամերը հայտարարել է, որ ահաբեկիչը միայնակ է գործել։
Հանցագործությունից մի քանի օր անց ոստիկանությունը 14 մարդու է ձերբակալել Ավստրիայում և Շվեյցարիայում։ Ահաբեկչության հետաքննության ընթացքում խուզարկություններ են կատարվել 18 բնակարաններում և տներում։
Տեղեկացվել է, որ ազգությամբ թուրք Ռեջեփ Թայիփ Գյուլթեքինն ու Միքայիլ Օզերը դեպքի վայրից դուրս են բերել երկու վիրավորների, այդ թվում՝ ոստիկանի, ընդ որում Գյուլթեքինը ոտքից վիրավորվել է։ Վիեննայի քաղաքապետ Միխայել Լյուդվիգը հանդիպել է նրանց հետ և հպարտություն հայտնել նրանց արարքի համար։
Ավստրիայի քաղաքացի, Պաղեստինյան ծագում ունեցող Ուսամա Խալեդը նույնպես նպաստել է վիրավոր ոստիկանների փրկությանը։ Նա աշխատել է ռեստորանում, որի մոտ փոխհրաձգություն է տեղի ունեցել։ Դուրս է եկել ռեստորանից և քարշ տվել վիրավոր ավստրիացի սպային՝ նրան ցուցաբերելով առաջին բուժօգնություն։
Իրաքի և Լևանտի իսլամական ահաբեկչական կազմակերպությունը ստանձնել է ահաբեկչության պատասխանատվությունը։
Արտաքին հղումներ
Կատեգորիա:2020 զանգվածային սպանություններ Կատեգորիա:Ահաբեկչական գործողություններ Կատեգորիա:2020 ահաբեկչություններ
Բագաևսկայա
Բագաևսկայա (Багаевская), գյուղ (ստանիցա) Ռուսաստանի Դաշնության Ռոստովի մարզի Բագաևսկի շրջանում։ Բագաևսկի շրջանի և Բագաևսկի գյուղական համայնքի վարչական կենտրոնն է։ Դոնի Ռոստով քաղաքից գտնվում է 40 կմ հեռավորության վրա։ 2010 թ. տվյալներով բնակչությունը կազմում է 15.600 մարդ։ Բնակավայրը հիմնվել է 1648 թ.։ Առաջին անգամ հիշատակվում է 1672 թ.։
Կատեգորիա:Ռոստովի մարզի Բագաևսկի շրջանի բնակավայրեր
Օկլադնոե
Օկլադնոե (Окладне), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Օկլադնոե գյուղում բնակվում էր 621 մարդ։
Արտաքին հղումներ
Կատեգորիա:Ուկրաինայի Վիննիցայի մարզի Բառի շրջանի բնակավայրեր Կատեգորիա:Ուկրաինայի գյուղեր
Տղեմլովանա (Ճիաթուրայի շրջան)
Տղեմլովանա (ტყემლოვანა), գյուղ Վրաստանում։ Գտնվում է Իմերեթի մարզի Ճիաթուրայի շրջանում ։
Դիրք
Գյուղը գտնվում է ծովի մակարդակից 800 մետր բարձրության վրա։ Շրջկենտրոն Ճիաթուրայից հեռու է 18 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 517 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Ճիաթուրայի շրջան
Թամբ
Թամբ, թամք, ձիու մեջքին դրվող հեծնելու հարմարանք։ Դյուրացնում է ձիավարությունը։ Հնագույն թամբերի պեղածոները վերաբերում են մ. թ. ա. I հազարամյակի կեսին։ Լինում է կանացի և տղամարդու, հասարակ, սպայական, մարզական ևն։ Տարբեր ժողովուրդներ օգտագործել են տարբեր ձևի թամբեր։ Հայաստանում տարածված ասիական՝ փայտե հիմնակմախքով կաշեպատ թամբը, ձիու մեջքին ամրացվում է կաշեփոկերի միջոցով։ Թամբի աջ և ձախ կողմից փոկերով ամրացվում են ասպանդակները։ Հյուսիսի ժողովուրդների (էվենկներ, յակուտներ ևն) մեջ տարածված է եղջերվի թամբը։
(1330) Սպիրիդոնիա
(1330) Սպիրիդոնիա (Spiridonia), աստերոիդ աստերոիդների հիմնական գոտում։ Հայտնաբերվել է 1925 թվականի փետրվարի 17-ին Վլադիմիր Ալբիցկու կողմից Սիմեիզում ։
Միջին հեռավորությունը Արեգակից կազմում է 3,170743 ա. մ., առավելագույնը մոտենում է 2,9333 ա. մ. հեռավորության վրա և հեռանում 3,4082 ա. մ. ։ Արեգակի շուրջ մեկ ամբողջական պտույտ է կատարում 2062,24 երկրային օրվա ընթացքում, իր ուղեծրով շարժվելով միջինում 0,174567 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,95° անկյուն։
Արգիրոլոբիում Բիբերշտեյնի
Արգիրոլոբիում Բիբերշտեյնի, լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
20-40 սմ երկարությամբ, բազմաթիվ, մի փոքր բարձրացող ցողուններով կիսաթփիկ բույս է։ Տերևները եռմասնյա են, իսկ տերևիկները` լայն-էլիպսաձև, վերևից՝ մերկ, տակից՝ թավոտ։ Ծաղկաբույլերը ունեն 3-9 ծաղիկ և դասավորված են ցողունների գագաթներին, եզրային ճյուղիկների ծայրերին։ Պսակը վառ դեղին է։ 20-35 մմ երկարությամբ ունդը լայն-գծային է և կողքերից սեղմված ։
Էկոլոգիա
Աճում է ստորին և միջին լեռնային գոտիներում՝ ծովի մակարդակից 950-1600 մ բարձրությունների վրա, ինչպես նաև անտառում, անտառի եզրերին, բացատներում և թփուտներում։ Ծաղկում է հունիս-հուլիս ամիսներին, պտղաբերում՝ հուլիսին ։
Պահպանություն
Վտանգված տեսակ է։ Հայտնի է մեկ պոպուլյացիա։ Տարածման և բնակության շրջանների մակերեսը 500 կմ²-ից պակաս է։ Տեսակին, կապված անտառի հատման և ինտենսիվ արածեցման հետ, սպառնում է բնակության շրջանի կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում ։
Պոպուլյացիայի մեծ մասը պահպանվում է «Շիկահող» պետական արգելոցի տարածքում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Լոբազգիներ Կատեգորիա:ՀՀ Կարմիր գրքում գրանցված բույսեր
Ուսուցման մեթոդներ
Ուսուցման մեթոդներ ( μέθοδος_ ճանապարհ), փոխներգործուն գործընթաց ուսուցչի և աշակերտի միջև, ինչի արդյունքում տեղի է ունենում գիտելիքի, հմտությունների և կարողությունների փոխանցում ու յուրացում՝ նախատեսված ուսումնառության բովանդակությամբ։ Ուսուցանվող նյութի ընկալում (ուսուցողական ընկալում). կարճաժամկետ փոխազդեցություն դասավանդողի և աշակերտի միջև՝ ուղղված կոնկրետ գիտելիքի, հմտության և կարողության փոխանցմանն ու յուրացմանը։
Ավանդույթի համաձայն՝ մանկավարժության ուսուցման ՄԵԹՈԴՆԵՐԸ դասակարգվում են 3 խմբի.
Կրթական-ճանաչողական գործունեության արդյունավետությանը միտված վերահսկման մեթոդներ. գիտելիքի, հմտությունների և կարողությունների տիրապետման արդյունավետությունը որոշող բանավոր, գրավոր ստուգումներ և ինքնաստուգումներ։
Կրթական-ճանաչողական գործունեությունը խթանող մեթոդներ. որոշակի խթաններ՝ ուղղված մոտիվացիայի ձևավորմանը, պատասխանատվության զգացում ունենալուն, պարտականություններ կրելուն, շահագրգռվածությանը՝ ունենալու գիտելիք, հմտություններ և կարողություններ։
Ուսուցման պրակտիկայում գոյություն ունեն և այլ մոտեցումներ՝ դասակարգելու ուսուցման մեթոդները, որոնք հիմնված են մատուցվող նյութն ընդունելու գիտակցականության աստիճանի վրա՝ պասսիվ, ակտիվ, ինտերակտիվ, էվրիստիկական և այլն։ Այս բաժանումները հետագա հստակեցման կարիք ունեն, քանի որ ուսուցման գործընթացը չի կարող  լինել պասսիվ, ու նաև միշտ չէ, որ այն սովորողների համար իրենից հայտնագործություն է ներկայացնում։
Պասսիվ մեթոդ
Պասսիվ մեթոդ (սխեմա 1), սովորողի և դասավանդողի փոխադարձ գործունեության ձև, որտեղ դասավանդողը գլխավոր դերակատարն է և դասի ընթացքի ղեկավարը, իսկ սովորողները պասսիվ լսողի դերում են և ենթարկվում են ուսուցչի հրահանգներին։ Սովորողի և դասավանդողի կապը պասսիվ ուսուցման տարբերակում պահպանվում է հարցումների, ստուգողական աշխատանքների, թեստերի միջոցով։ Ժամանակակից մանկավարժական տեխնոլոգիաների և սովորողի կողմից ուսումնական նյութի յուրացման տեսանկյունից՝ ուսուցման պասսիվ մեթոդը համարվում է ամենից անարդյունավետը, սակայն, չնայած դրան, այն ունի մի շարք առավելություններ։ Այն ուսուցչից պահանջում է թեթև նախապատրաստական աշխատանք դասին և տալիս է համեմատաբար մեծ ծավալով ուսումնական նյութի մատուցման հնարավորություն դասի սահմանափակ ժամանակահատվածում։ Հաշվի առնելով այս առավելությունները՝ շատ դասավանդողներ պասսիվ մեթոդը նախընտրում են այլ մեթոդներից։ Հարկ է նշել, որ որոշ դեպքերում այս մոտեցումը իրեն արդարացնում է փորձառու մասնագետի պարագայում, հատկապես, երբ սովորողներն ունենում են հստակ նպատակ՝ ուղղորդված առարկայի մանրակրկիտ ուսումնասիրմանը:Դասախոսությունը պասսիվ ուսուցման ամենից տարածված ձևն է։ Այս մեթոդը լայն տարածում ունի բուհերում, որտեղ սովորում են չափահաս, լիրաժեք ձևավորված անհատներ, որոնք տվյալ առարկան խորությամբ ուսումնասիրելու հստակ նպատակ ունեն։
Ակտիվ մեթոդ
Ակտիվ մեթոդ (սխեմա 2), սովորողի և դասավանդողի փոխադարձ գործունեության ձև, որտեղ դասավանդողը և սովորողը փոխազդում են միմյանց վրա կրթական գործունեության ընթացքում, և սովորողներն այստեղ ոչ թե պասսիվ ունկնդիրներ են, այլ դասի ակտիվ մասնակիցներ։ Եթե պասսիվ ուսուցման դեպքում գլխավոր դերակատարը և հիմնական հրահանգավորողը դասավանդողն է, ապա այստեղ սովորողն ու դասավանդողը հավասար իրավունքների դաշտում են։ Եթե պասսիվ ուսուցմանը բնորոշ է ավտորիտար ոճը, ապա ակտիվ մեթոդների դեպքում նախապատվությունը տրվում է դեմոկրատական (ժողովրդավարական) ոճին։ Շատերը հավասարության նշան են դնում ակտիվ և ինտերակտիվ մեթոդների միջև, սակայն, չնայած իրենց ընդհանրությանը, այս մեթոդներն ունեն նաև տարբերություններ։ Ինտերակտիվ մեթոդները կարելի է համարել ակտիվ մեթոդների առավել ժամանակակից ձևեր։
Ինտերակտիվ մեթոդ
Ինտերակտիվ (փոխներգործուն) մեթոդ (սխեմա 3), ինտերակտիվ («Inter» - փոխադարձ, «act»- գործել), նշանակում է փոխներգործել, գտնվել ինչ-որ մեկի հետ երկխոսության մեջ։ Այլ կերպ ասած՝ եթե ակտիվ մեթոդների դեպքում փոխադարձաբար ակտիվ գործունեության մեջ են գտնվում սովորողները և դասավանդողը, ապա ինտերակտիվ մեթոդների դեպքում սովորողները փոխադարձաբար ակտիվ գործունեության մեջ են գտնվում  նաև միմյանց հետ, և ուսուցման պրոցեսում գերակայում է սովորողների դերը։ Ինտերակտիվ ուսուցման ժամանակ դասավանդողն առաջատար դերում չէ. նրա դերը կրթական գործունեությունը դեպի դասի նպատակի իրականացում ուղղորդելն է։
Դասավանդողը մշակում է նաև դասի պլանը (սովորաբար այն կազմվում է ինտերակտիվ վարժություններից և առաջադրանքներից, որոնց կատարման ընթացքում ուսանողը սովորում է նյութը)։
Հետևաբար, ինտերակտիվ դասերի հիմնական բաղադրիչներն են ինտերակտիվ վարժությունները և առաջադրանքները, որոնք կատարվում են սովորողների կողմից։ Ինտերակտիվ վարժությունների և սովորական հանձնարարությունների տարբերությունն այն է, որ կատարելով դրանք՝ սովորողը ոչ միայն և ոչ այնքան ամրապնդում է արդեն յուրացված նյութը, որքան ուսումնասիրում, յուրացնում է նոր նյութը։
Ծանոթագրություններ
Կատեգորիա:Մանկավարժություն
Մեժնիկ (Կեբի վտակ)
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վադնիյե, գետը ենթաավազան չունի, գետի գետային ավազանը Նարվա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր
Չերլակ (գյուղ, Դյուտյուլինսկի շրջան)
Չերլակ (Черлак, Сарлаҡ, Чарлак), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 588 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դյուտյուլինսկի շրջանի բնակավայրեր
Բոազ Մաուդա
Բոազ Մաուդա (בועז מעודה, ), իսրայելցի երգիչ, «Կոխավ Նոլադ» շոուի հինգերորդ եթերաշրջանի և «Pop Idol» հաղորդման իսրայելական տարբերակի հաղթողը, որը 2008 թվականին Եվրատեսիլում ներկայացրել է Իսրայելը և զբաղեցրել 9-րդ հորիզոնականը։
Կենսագրություն
Բոազը ծնվել և մեծացել է Էլյակիմ գյուղում, որտեղ մինչ օրս բնակվում է ծնողների և երկու եղբայրների հետ ։ Տան կրտսեր զավակն է։ Բոազի ծնվելու ժամանակ մայրը դարձել է հաշմանդամ։ Բոազի ընտանիքն ունի Եմենի հրեական ծագում։
Եվրատեսիլ 2008
2007 թվականի նոյեմբերի 14-ին իսրայելական հեռարձակող կորպորացիան և 2-րդ հեռուստաալիքը հայտարարել են, որ «Կոխավ նոլադ» («Ծնվող աստղ») հաղորդման 5-րդ եթերաշրջանի հաղթող Բոազ Մաուդան 2008 թվականին Սերբիայի մայրաքաղաք Բելգրադում կայանալիք Եվրատեսիլին պետք է ներկայացնի Իսրայելը։
Նախնական ընտրությունն անցկացվել է 2008 թվականի փետրվարին, որտեղ Մաուդան երգել է 5 երգ, և իսրայելցի փորձագետներից բաղկացած մրցատյանը և հեռուստադիտողները քվեարկել են «Կեիլու Կան» («Կարծես թե այստեղ») երգին, որի հեղինակն էր 1998 թվականի Եվրատեսիլի հաղթող Դանա Ինթերնեշնլը։
Մաուդան 2008 թվականի մայիսի 20-ին մասնակցել է Եվրատեսիլի առաջին կիսաեզրափակչին, որտեղ զբաղեցրել է 5-րդ հորիզոնականը։ Մայիսի 24-ին՝ եզրափակչի ժամանակ, նա հավաքել է 124 միավոր և զբաղեցրել 9-րդ հորիզոնականը։
Եվրատեսիլից հետո
Բոազի առաջին սինգլը՝ «Օրեախ բաոլամ» («Հյուր աշխարհում»), թողարկվել է 2008 թվականի օգոստոսի 3-ին։ Բոազը հայտարարել է, որ շուտով իր առաջին ալբոմում՝ «Բոազ Մաուդա»-ում, ներառելու է երգերի շարք։ 2009 թվականի մարտին թողարկվել է երկրորդ սինգլը՝ «Լախզոր աբայթա» («Հետդարձ տուն»), ինչպես նաև նույն թվականին Բոազը Եվրատեսիլի երկու մասնակիցների՝ հայուհի Սիրուշոյի և սերբուհի Ելենա Տոմաշևիչի հետ ձայնագրել է «Time to pray» («Աղոթելու ժամանակ») երգը, որը նվիրված է հայերի, հրեաների և սերբերի ցեղասպանությանը։
2009 թվականի հուլիսի 7-ին թողարկվել է առաջին ստուդիական ալբոմը՝ «Բոազ Մաուդա»-ն, որը բաղկացած է 11 երգերից։ Նույն թվականին Բոազը նկարահանվել է «Ջոնի Հոլիվուդ» սերիալում՝ խաղալով երգիչ Իցխար Կոենի դերը, իսկ օգոստոսին կազմակերպել է հյուրախաղեր։
Արտաքին հղումներ
Կատեգորիա:Իսրայելցի երգիչներ Կատեգորիա:Եվրատեսիլ 2008 երգի մրցույթի մասնակիցներ Կատեգորիա:Եվրատեսիլ երգի մրցույթի մասնակիցներ Կատեգորիա:Իսրայելի հրեաներ
Ոսկեվան
Ոսկեվան (նախկին անվանումը` Ղոշղոթան), գյուղ Հայաստանի Հանրապետության Տավուշի մարզում, նախկին Նոյեմբերյանի շրջանում, մարզկենտրոնից 33 կմ հյուսիս-արևմուտք, Ոսկեպարի լեռնաշղթայի հարավային լանջին։ Գյուղը մինչև 1978 թ. կոչվել է Ղոշղոթան, իսկ 1978 թվականից Ոսկեվան։